wannaphong/clean_thaiwikipedia huggingface dataset:
# Indothais lacera
Indothais lacera เป็นชนิดของหอยทากทะเล มอลลัสก์แกสโทรพอดใต้ทะเลในวงศ์ Muricidae หรือหอยทากหินMolluscaBase eds. (2022). MolluscaBase. Indothais lacera (Born, 1778). Accessed through: World Register of Marine Species at: https://marinespecies.org/aphia.php?p=taxdetails&id=714477 on 2022-09-15

 รายละเอียด 
ขนาดของหอยทากวัยผู้ใหญ่อยู่ระหว่าง 30 ถึง 57 มิลลิเมตร

ที่อยู่อาศัย
สัตว์ชนิดนี้พบในมหาสมุทรอินเดียฝั่งแอฟริกาใต้ ทะเลแดง ทะเลเมดิเตอร์เรเนียน และมหาสมุทรแปซิฟิกฝั่งเอเชียตะวันออกเฉียงใต้
# โอ เย-จิน (นักกีฬายิงปืน)
โอ เย-จิน (เกิด 10 พฤษภาคม 2005) เป็นนักกีฬายิงปืนชาวเกาหลีใต้ เธอได้รับเหรียญทองในประเภทปืนพกอัดลมหญิง 10 เมตรในการแข่งขัน กีฬายิงปืนในโอลิมปิกฤดูร้อน 2024 ด้วยคะแนน 243.2 ซึ่งเป็น สถิติโอลิมปิก

 ชีวประวัติ 
โอ เย-จินเกิดที่ จังหวัดเชจู, เกาหลีใต้
# การเลือกตั้งนายกองค์การบริหารส่วนจังหวัดชัยนาท พ.ศ. 2567
การเลือกตั้งนายกองค์บริหารส่วนจังหวัดชัยนาท  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 4 สิงหาคม พ.ศ. 2567

สืบเนื่องจากที่ นาย อนุสรณ์ นาคาศัย ได้ลาออกจากตำแหน่ง

 ผู้สมัครนายกองค์การบริหารส่วนจังหวัด 
 หมายเลข 1: จิตร์ธนา ยิ่งทวีลาภา 
อดีตสมาชิกวุฒิสภา และเป็นพี่สาวของนายอนุสรณ์ นาคาศัย อดีตนายกองค์การบริหารส่วนจังหวัดชัยนาท

 หมายเลข 2: ปัญญา ไทยรัตนกุล 
อดีตนายกเทศมนตรีหันคา และ อดีตผู้สมัคร สส.ชัยนาท เขต 2 พรรคพลังประชารัฐ ลงในนามก้าวใหม่ชัยนาท

 หมายเลข 3: สุทธิพจน์ เชื้ออภัยวงษ์ 
อดีตผู้สมัคร สส.ชัยนาท เขต 2 พรรคก้าวไกล ลงสมัครในฐานะผู้สมัครอิสระ

 ผลการเลือกตั้ง
# คิม เย-จี (นักกีฬายิงปืน)
คิม เย-จี (เกิดวันที่ 4 กันยายน ค.ศ. 1992) เป็นนักกีฬายิงปืนสั้นอัดลมทีมชาติเกาหลีใต้ซึ่งได้รับรางวัลเหรียญเงินในการแข่งขันยิงปืนสั้นอัดลม 10 ม. หญิงในโอลิมปิกฤดูร้อน 2024 หรือ Olympic Paris 2024 ณ กรุงปารีส ประเทศฝรั่งเศสโดยเธอทำคะแนนได้ 241.3 คะแนน เป็นอันดับ 2 โดยพ่ายให้กับ โอ เย-จิน เพื่อนร่วมชาติ ที่ทำคะแนนได้ 243.2 คะแนน คว้าเหรียญทองพร้อม ทำลายสถิติโอลิมปิกเกมส์ เดิมของ วิตาลีนา บาตซาราชคีน่า จากรัสเซีย ที่เคยทำไว้ 240.3 คะแนน

 ชีวประวัติ 
คิมเกิดที่ ดันยัง จังหวัดชุงช็องเหนือ ประเทศเกาหลีใต้ เธอสำเร็จการศึกษาที่โรงเรียนมัธยมต้นดันยังและโรงเรียนมัธยมกีฬาชุงบุก  ในปี 2010 จากนั้นเธอเข้าร่วมทีมยิงปืนที่สำนักงานเทศมณฑลอิมซิล คิมได้เข้าร่วมการแข่งขัน ยิงปืนชิงแชมป์โลก ครั้งแรกในเมืองมิวนิก ซึ่งเธอได้รับเหรียญทองแดงในประเภทเยาวชนของปืนสั้นอัดลม 10 เมตร หญิง ในปี 2024 เธอได้เข้าร่วมการแข่งขัน 2024 Asian Rifle/Pistol Championships ในปีนั้นและได้รับเหรียญเงินในปืนสั้นอัดลม 25 เมตร จากนั้นเธอได้เข้าร่วมการแข่งขัน ยิงปืนเวิลด์คัพ 2024 ซึ่งเธอได้รับเหรียญทองแดงที่มิวนิกในปืนสั้นอัดลม 25 เมตร ที่บากู คิมได้รับเหรียญเงินในปืนสั้นอัดลม 10 เมตร ก่อนที่จะทำลายสถิติโลกในประเภทปืนสั้นอัดลม 25 เมตร หญิงด้วยคะแนน 42 และคว้าเหรียญทอง

เธอได้เข้าร่วมการแข่งขัน โอลิมปิกฤดูร้อน 2024 ต่อมาในปีนั้น ซึ่งเธอได้รับเหรียญเงินใน ปืนสั้นอัดลม 10 เมตร หญิง รองจากเพื่อนร่วมชาติ โอ เย-จินเธอไว้ผมหางม้าสั้นและกำช้างยัดไส้ตัวเล็กของลูกสาวไว้ ในระหว่างการแข่งขันโอลิมปิกฤดูร้อนปี 2024 คิมกลายเป็นไวรัลบนโซเชียลมีเดียด้วยความมีเสน่ห์ของเธอ โดยมีผู้แสดงความคิดเห็นบนโซเชียลมีเดียเปรียบเทียบเธอกับตัวละครในนิยาย เจมส์ บอนด์ และ โกะโจ ซาโตรุ  หลังจากที่เธอกลายเป็นไวรัล คลิปการแข่งขันของเธอจาก ยิงปืนเวิลด์คัพ 2024 โดยที่เธอสวมหมวกแก๊ปด้านหลัง ผมบ๊อบแหลม สวมแว่นตาแบบเทอร์มิเนเตอร์ และจ้องอย่างเย็นชา และบอกกับนักข่าวว่าเธอ "ไม่มีอะไรต้องปรับปรุง" ก็กลายเป็นไวรัล ด้วยเหตุนี้ บางคนจึงยกย่องเธอว่าเป็น "บุคคลที่เจ๋งที่สุดในโลก" และมีคนชมเชยพลัง "ตัวละครหลัก" ของเธอ และนิตยสาร GQ บรรยายว่าเธอเป็นดาวเด่นแรกของโอลิมปิกเกมส์นี้
# ทนง โพธิ์อ่าน
ทนง โพธิ์อ่าน  อดีตประธานสภาองค์การลูกจ้าง สภาแรงงานแห่งประเทศไทย รองประธานสมาพันธ์แรงงานเสรีระหว่างประเทศภาคพื้นเอเซียแฟซิฟิค เลขาธิการสภาพแรงงานขนส่งสินค้าขาออก และโดยเป็นสมาชิกวุฒิสภา คณะกรรมการประกันสังคม และผู้พิพากษาสมทบในศาลแรงงานกลาง ได้หายสาบสูญไป เมื่อวันที่ 19 มิถุนายน พ.ศ. 2534 ระหว่างคณะรักษาความสงบเรียบร้อยแห่งชาติ (รสช.) เข้าทำการยึดอำนาจการปกครองจากพลเอกชาติชาย ชุณหะวัณ นายกรัฐมนตรี เมื่อวันที่ 23 กุมภาพันธ์ พ.ศ.2534

การรัฐประหารปี พ.ศ. 2534
เมื่อวันที่ 23 กุมภาพันธ์ พ.ศ.2534 คณะรักษาความสงบเรียบร้อยแห่งชาติ (รสช.) ได้ก่อรัฐประหารต่อต้านรัฐบาล ประกาศกฎอัยการศึก และยกเลิกรัฐธรรมนูญ ไม่นานหลังจากการรัฐประหาร คณะรักษาความสงบเรียบร้อยแห่งชาติ (รสช.) ได้ยกเลิกสหภาพแรงงานในรัฐวิสาหกิจ ทำให้สมาชิกสหภาพแรงงานกว่า 270,000 คนต้องสูญเสียสิทธิแรงงานAmnesty International, Thailand: The "disappearance" of labour leader Tanong Pho-arn, 19 June 1991 , AI Index: ASA 39/007/2001, released 18 June 2001 ทนงทนงได้ประณามการประกาศใช้กฎอัยการศึกและความต้องการสลายพลังขบวนการแรงงานภาคเอกชนกับแรงงานรัฐวิสาหกิจออกจากกัน โดยได้แสดงทัศนะที่ชัดเจนแข็งกร้าวและคัดค้านคำสั่งต่อคณะ รสช. การเคลื่อนไหวของทนงได้รับการตอบรับจากขบวนการแรงงานสากลอย่างกว้างขวาง และได้เป็นผู้แทนคนงานไทยไปประชุมองค์กรแรงงานระหว่างประเทศ (ILO) ประเทศสวิสเซอร์แลนด์ในช่วงวันที่ 3 – 27 มิถุนายน พ.ศ. 2534 โดยเขาจะนำเรื่องการละเมิดสิทธิเสรีภาพคนงานไทยไปกล่าวในที่ประชุม ทำให้กระทรวงมหาดไทยมีคำสั่งห้ามไม่ให้ทนงเดินทางออกนอกประเทศ ทนงได้ร้องเรียนไปยัง ICFTU

การหายตัวไป
ทนงมีกำหนดการที่จะเข้าร่วมการประชุมประจำปีขององค์การแรงงานระหว่างประเทศ (ILO) ที่ประเทศสวิตเซอร์แลนด์ในเดือนมิถุนายน พ.ศ.2534 เพื่อพูดเกี่ยวกับข้อจำกัดที่มีต่อกิจกรรมของสหภาพแรงงานไทยBrown, Andrew (2004). Labour, Politics, and the State in Industrializing Thailand. London, United Kingdom: Routledge. pp. 102–104, . คณะรักษาความสงบเรียบร้อยแห่งชาติ (รสช.) ปฏิเสธไม่ให้ทนงเข้าร่วมการประชุม ก่อนที่ทนงจะหายตัวไป เขาก็บอกกภรรยาว่า “มีคนคอยตามอยู่ แต่ไม่ทราบว่าเป็นกลุ่มไหน เขาถูกข่มขู่และติดตามทุกฝีก้าว และสั่งเสียว่า ถ้าหายไป 3 วัน แสดงว่าถูกลักพาตัวไป หากไม่ติดต่อกลับมาภายใน 7 วัน”

เมื่อวันที่ 19 มิถุนายน พ.ศ. 2534 พบรถยนต์ว่างเปล่าของถนอมใกล้สำนักงานของเขาในเขตราษฎร์บูรณะ กรุงเทพฯ หลังจากที่เขาหายตัวไป ครอบครัวของเขากลัวเรื่องสุขภาพของทนง เนื่องจากเขาอายุ 55 ปี เพราะทนงเป็นโรคเบาหวาน หากเครียดมากต้องฉีดยาอินซูลินเป็นประจำ หากช่วยไม่ทันก็อาจช็อก
# การเลือกตั้งนายกองค์การบริหารส่วนจังหวัดชัยภูมิ พ.ศ. 2567
การเลือกตั้งนายกองค์บริหารส่วนจังหวัดชัยภูมิ  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 จัดขึ้นในวันที่ 11 สิงหาคม พ.ศ. 2567 

สืบเนื่องจาก อร่าม โล่ห์วีระ นายกองค์การบริหารส่วนจังหวัดชัยภูมิได้ลาออกจากตำแหน่ง โดยมีผู้สมัครทั้งหมดดังนี้

 ผู้สมัครนายกองค์การบริหารส่วนจังหวัด 
 หมายเลข 1: สุรีวรรณ นาคาศัย 
ภรรยาของ สัมฤทธิ์ แทนทรัพย์ สส.ชัยภูมิ เขต 3 พรรคภูมิใจไทย
 หมายเลข 2: จารุวรรณ จังหวะ 
อดีต ส.อบจ.ชัยภูมิ เขตอำเภอหนองบัวแดง และเป็นพี่สาว กาญจนา จังหวะ สส.ชัยภูมิ เขต 4 พรรคพลังประชารัฐ
 หมายเลข 3: อร่าม โล่ห์วีระ 
อดีตนายกองค์การบริหารส่วนจังหวัดชัยภูมิ 1 สมัย อดีตรัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎรจังหวัดชัยภูมิ 6 สมัย  บิดาของอัครแสนคีรี โล่ห์วีระ สส.ชัยภูมิ เขต 7 พรรคพลังประชารัฐ

 หมายเลข 4: ว่าที่ร้อยตรี พสิษฐ์ คำชัย 
ทนายความ
 หมายเลข 5: วรวุฒิ ประภามณฑล 
อดีตสมาชิกองค์การบริหารส่วนจังหวัดชัยภูมิ อำเภอเมืองชัยภูมิ เขต 3

 ผลการเลือกตั้ง
# เอ็มบีดีเอ มีทีเออร์
เอ็มบีดีเอ มีทีเออร์ เป็นอาวุธปล่อยพิสัยยิงนอกระยะสายตา (BVR) พัฒนาและผลิตโดยเอ็มบีดีเอ มีความสามารถในการโจมตีอากาศยานที่มีความคล่องตัวสูง และอากาศยานขนาดเล็ก เช่น อาวุธปล่อยครูซ โดรน มีระยะยิง 200 กิโลเมตร

ด้วยเครื่องยนต์แรมเจ็ทที่ใช้เชื้อเพลิงแข็งช่วยให้ขีปนาวุธสามารถบินด้วยความเร็วมากกว่า 4 มัค และให้แรงขับและการเร่งความเร็วกลางทางแก่ขีปนาวุธ ระบบการเชื่อมต่อข้อมูลแบบสองทางช่วยให้เครื่องบินที่ปล่อยขีปนาวุธสามารถอัปเดตเป้าหมายกลางทางหรือเปลี่ยนเป้าหมายใหม่ได้ตามต้องการ รวมถึงข้อมูลจากแหล่งอื่น ๆ 

มีทีเออร์เป็นผลผลิตจากโครงการร่วมของยุโรป เริ่มเข้าประจำการในกองทัพอากาศสวีเดนบนเครื่องบินยาส 39 กองทัพอากาศและกองทัพเรือฝรั่งเศสบนเครื่องบิน ดาโซราฟาล และยูโรไฟเตอร์ ไทฟูน ของกองทัพอากาศอังกฤษ กองทัพอากาศเยอรมัน กองทัพอากาศอิตาลี และกองทัพอากาศสเปน นอกจากนี้มีทีเออร์ยังถูกวางแผนให้ติดตั้งบนเครื่องบิน เอฟ-35 ไลท์นิง 2 ของอังกฤษและอิตาลี
# ชาตินิยมตุรกี
thumb|right|บุคลาธิษฐานของชาติในการปลดปล่อยอิซมีร์เมื่อ ค.ศ. 1922

ชาตินิยมตุรกี  เป็นแนวคิดชาตินิยมในบรรดาประชากรตุรกีและบุคคลที่มีอัตลักษณ์ประจำชาติเป็นชาวตุรกี ชาตินิยมตุรกีประกอบด้วยการเคลื่อนไหวทางการเมืองและสังคม กับความรู้สึกที่กระตุ้นด้วยความรักต่อวัฒนธรรม ภาษา และประวัติศาสตร์ตุรกี และความภาคภูมิใจในประเทศตุรกีและชาวตุรกี แม้ว่าสำนึกความเป็นชาติในตุรกีสามารถสืบย้อนไปได้หลายศตวรรษ แนวคิดชาตินิยมเป็นปัจจัยสำคัญในการกำหนดทัศนคติของชาวตุรกี โดยเฉพาะอย่างยิ่งตั้งแต่คริสต์ศตวรรษที่ 20 แนวคิดชาตินิยมสมัยใหม่เจริญขึ้นในช่วงสมัยทันซีมัต และยังมีความสัมพันธ์อันซับซ้อนกับอัตลักษณ์มุสลิม อุดมการณ์รวมกลุ่มเติร์ก และลัทธิตูรัน

ประวัติ
thumb|right|ภาพวาดแสดงการปฏิรูปของอาทาทืร์คจากขวาไปซ้าย: ชัยชนะเหนือการรุกรานของกรีก การละทิ้งแฟซ, การปิดพำนักศาสนา, การรับชุดตัวอักษรตุรกีใหม่ การรับประมวลกฎหมายแพ่งตุรกี
thumb|ธนบัตร 5 ลีราในสมัยอาทาทืร์คE 1 - Beş Türk Lirası I. Tertip tcmb.gov.tr หมาป่าเทาเป็นสัญลักษณ์ชาตินิยมตุรกีและอุดมการณ์รวมกลุ่มเติร์ก|260x260px

หลังจักรวรรดิออตโตมันล่มสลาย มุสทาฟา เคมัล อาทาทืร์คขึ้นมามีอำนาจ เขาเป็นผู้นำการปฏิรูปภาษามาใช้ โดยมีจุดมุ่งหมาย "ชำระล้าง" ภาษาตุรกีจากอิทธิพลต่างชาติ (ส่วนใหญ่จากอาหรับและเปอร์เซีย) เขายังสนับสนุนวิทยานิพนธ์ประวัติศาสตร์ตุรกีในวงการทางการเมืองและการศึกษาตุรกีตั้งแต่คริสต์ทศวรรษ 1930 นักวิจัยชาวตุรกีในเวลานั้นอย่าง Hüseyin Cahit Yalçın และ Rıfat Osman Bey ก็เกิดมีแนวคิดว่าชาวซูเมอร์ยุคต้นคือชาวเติร์กดั้งเดิม

นักชาตินิยมตุรกีช่วงแรกโดยทั่วไปเป็นฆราวาส และส่วนใหญ่ได้รับอิทธิพลจาก Ziya Gökalp (1876–1924) Gökalp มีจุดมุ่งหมายในการทำให้ศาสนาอิสลามกลายเป็นเติร์ก (Turkification) เช่น อัลกุรอานควรแปลจากภาษาอาหรับไปเป็นภาษาตุรกี และการอะษานจากหออะษานควรร้องเป็นภาษาตุรกีแทนที่จะเป็นภาษาอาหรับ ในช่วงต้นของสาธารณรัฐ ธรรมเนียมศาสนาไม่เป็นสิ่งสำคัญ และกลุ่มชาตินิยมตุรกีเปิดกว้างต่อความเป็นตะวันตกในสังคมตุรกีมากกว่ากลุ่มอื่น

ดูเพิ่ม
16 จักรวรรดิเติร์กอันยิ่งใหญ่
# ช่วงอายุไผเบียน
ไผเบียน  เป็นหินช่วงอายุอยู่ล่างที่สุดของหินสมัยฝูหรงเจียนในหินยุคแคมเบรียน ไผเบียนยังเป็นช่วงอายุแรกของสมัยฝูหรงเจียนของยุคแคมเบรียน ต่อจากช่วงอายุกูจางเจียนซึ่งอยู่ในสมัยเมียวลิงเจียนของยุคแคมเบรียน และถูกสืบต่อด้วยหินช่วงอายุเจียงชานเนียน จุดเริ่มต้นของไผเบียนถูกกำหนดด้วยการปรากฏครั้งแรกของไทรโลไบต์สปีชีส์กลิปตาโนสตุส เรติคูเลตุส (Glyptagnostus reticulatus) ประมาณ  ล้านปีก่อน จุดสูงสุดหรือจุดเริ่มต้นของเจียงชานเนียนถูกกำหนดด้วยการปรากฏครั้งแรกของไทรโลไบต์สปีชีส์แอกโนสโตโตส โอเรียนทัลลิส (Agnostotes orientalis) ประมาณ  ล้านปีก่อน

 จุดและส่วนชั้นหินแบบฉบับขอบเขตทั่วโลก 
ชื่อนี้มีที่มาจากหมู่บ้านไผบี้ ซึ่งตั้งอยู่ในมณฑลหูหนาน ประเทศจีน จุดและส่วนชั้นหินแบบฉบับขอบเขตทั่วโลกถูกกำหนดใน "แหล่งไผบี้" (เทือกเขาอู่หลิง อำเภอฮวาหยวน) ซึ่งเป็นหน้าผาของหมวดหินฮวาเฉียว (花桥组) ส่วนฐานเป็นการปรากฏครั้งแรกของกลิปตาโนสตุส เรติคูเลตุส (Glyptagnostus reticulatus) ที่อยู่สูง 396 เมตรเหนือฐานของหมวดหินฮวาเฉียว ณ พิกัด (28.3895°N 109.5257°E)

 เหตุการณ์สำคัญ 
ในช่วงการเปลี่ยนแปลงระหว่างช่วงอายุกูจางเจียนและไผเบียน ได้เกิดเหตุการณ์การสูญพันธุ์ครั้งหนึ่งที่ลดความหลากหลายของสปีชีส์ลงถึง 45% เหตุการณ์นี้เกิดขึ้นพร้อมกับการสูญพันธุ์มาร์จูมัน (Marjuman) ซึ่งสามารถพบได้ในชุดซากดึกดำบรรพ์ของไทรโลไบต์และแบรคิโอพอดในบริเวณลอเรนเชีย โดยสามารถแบ่งออกเป็นสองระยะที่พบในตะกอนของประเทศจีนตอนใต้ ระยะแรกมีการลดลงของสปีชีส์เล็กน้อยเกิดขึ้นในช่วงอายุกูจางเจียน ใช้เวลาประมาณ 1.8 ล้านปี ส่วนระยะที่สองมีการลดลงของความหลากหลายอย่างชัดเจนใช้เวลา 1.2 ล้านปี ซึ่งเกิดขึ้นในช่วงอายุไผเบียน หลังจากการสูญพันธุ์ ความหลากหลายของสปีชีส์ได้กลับคืนสู่ระดับเดิม

การเปลี่ยนแปลงของไอโซโทปคาร์บอนเชิงบวกสเต็ปโตอีโออัน (SPICE) ได้เริ่มขึ้นในช่วงเขตแดนระหว่างช่วงอายุกูจางเจียนและไผเบียน เหตุการณ์นี้เกี่ยวข้องกับการเปลี่ยนแปลงของวัฏจักรคาร์บอนระดับโลก กลไกการเปลี่ยนแปลงนี้ยังไม่เป็นที่เข้าใจอย่างสมบูรณ์ แต่เชื่อว่าเกิดจากการขยายตัวของน้ำลึกที่ไม่มีออกซิเจนเข้าสู่บริเวณน้ำตื้น เหตุการณ์ SPICE มีผลกระทบที่ชัดเจนต่อไทรโลไบต์ โดยมีการลดลงของความหลากหลายของไทรโลไบต์ในช่วงเริ่มต้นและในช่วงสิ้นสุดของเหตุการณ์ ซึ่งตรงกับการสูญพันธุ์ของไบโอเมียร์มาร์จูมันช่วงสิ้นสุดลอเรเชีย (Laurentian End-Marjuman Biomere Extinction; EMBE) และการสูญพันธุ์ของไบโอเมียร์สเต็ปโตอีอัน (End-Steptoean Biomere Extinction; ESBE) ตามลำดับ เหตุการณ์ SPICE ยังมาพร้อมกับการเย็นตัวของสภาพอากาศซึ่งช่วยในการฟื้นตัวของระบบนิเวศหลังจากเหตุการณ์เริ่มต้น แต่การอุ่นตัวที่ตามมาได้รบกวนการหมุนเวียนของน้ำในมหาสมุทรและกระตุ้นให้เกิดการเปลี่ยนแปลงของสภาวะรีด็อกซ์ใหม่ซึ่งเป็นเหตุให้เกิด ESBE 

 บรรพชีวินวิทยา 
สกุลของแอกโนสตอยด์ เช่น กลิปตาโนสตุส (Glyptagnostus), โฮแม็กโนสตุส (Homagnostus), ซูดแอกโนสตุส (Pseudagnostus) และแอ็กมาร์ราจิส (Acmarhachis) เป็นที่รู้จักจากการสะสมตัวในช่วงอายุไผเบียน.
# มนัส ตั้งสุข
มนัส ตั้งสุข (27 สิงหาคม พ.ศ. 2515 – 4 สิงหาคม พ.ศ. 2567) เป็นผู้ประกาศข่าว พิธีกร และวิทยากรชาวไทย เคยเป็นผู้ประกาศข่าวทางททบ.5 เอชดี, เอ็นบีที 2 เอชดี และ พีพีทีวี และเป็นอาจารย์ประจำมหาวิทยาลัยต่าง ๆ

 ประวัติ 
มนัสเกิดเมื่อวันที่ 27 สิงหาคม พ.ศ. 2515 สำเร็จการศึกษาระดับปริญญาตรี ในหลักสูตรบริหารธุรกิจบัณฑิต สาขาวิชาการจัดการโรงแรม จากวิทยาลัยดุสิตธานี, ปริญญาโท ในหลักสูตรรัฐประศาสนศาสตรมหาบัณฑิต และปริญญาเอก ในหลักสูตรปรัชญาดุษฎีบัณฑิต สาขาวิชารัฐประศาสนศาสตร์ จากวิทยาลัยบัณฑิตศึกษาด้านการจัดการ มหาวิทยาลัยศรีปทุม

 ผู้ประกาศข่าว 
มนัสต้องการเป็นผู้ประกาศข่าว เพราะทุกวันชอบดูข่าวในพระราชสำนัก ที่นำเสนอโครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หลากหลายโครงการ และข่าวการเมืองที่มองว่าเป็นเรื่องใกล้ตัวและเป็นอนาคตของชาติ จึงสมัครเป็นผู้ประกาศข่าวที่สถานีวิทยุโทรทัศน์กองทัพบกช่อง 5 (ททบ.5) ในปี พ.ศ. 2544 และได้รับการคัดเลือกเป็น 1 ใน 7 ผู้ประกาศข่าวในรุ่นดังกล่าว

ต่อมาในยุคเริ่มต้นโทรทัศน์ภาคพื้นดินระบบดิจิทัลในประเทศไทย มนัสได้ย้ายไปเป็นผู้ประกาศข่าวที่พีพีทีวี ก่อนจะย้ายมาที่เอ็นบีที 2 เอชดี ตามลำดับ และยังเป็นพิธีกรอิสระในรายการต่าง ๆ เช่น เมืองไทย 18 น., Talk Together ออกอากาศทาง ททบ.5 นอกจากนี้ยังเป็นอาจารย์สอนในสถาบันการประชาสัมพันธ์ตามมหาวิทยาลัยต่าง ๆ และวิทยากรประจำสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)

 เสียชีวิต 
ก่อนหน้านี้ มนัสเคยมีอาการป่วยอย่างหนัก จนทำให้ไม่ปรากฏตัวทางหน้าจอโทรทัศน์ไปช่วงหนึ่ง ต่อมาเมื่อวันที่ 2 สิงหาคม มนัสมีอาการความดันโลหิตสูง จึงหมดสติจนล้มลง จนศีรษะกระทบพื้นและหัวแตก ทำให้ต้องถูกนำตัวส่งเข้ารักษาในหน่วยอภิบาลของโรงพยาบาลราชวิถี แพทย์ตรวจพบว่ามีเลือดคั่งในสมอง สมองบวม เนื่องจากก้านสมองได้รับความกระทบกระเทือนอย่างหนักขณะศีรษะกระทบพื้น และเสียชีวิตเมื่อเวลา 00:02 น. ของเช้าวันที่ 4 สิงหาคม พ.ศ. 2567 สิริอายุ 51 ปี มีกำหนดตั้งศพบำเพ็ญกุศลที่วัดพระศรีมหาธาตุวรมหาวิหาร มีพิธีรดน้ำศพในวันที่ 5 สิงหาคม สวดพระอภิธรรมตั้งแต่วันที่ 5–7 สิงหาคม และฌาปนกิจในวันที่ 8 สิงหาคม

 ผลงาน 

 รางวัล 
 รางวัลเทพทอง
 รางวัลสุพรรณหงส์ (สีเงิน)
 รางวัลผู้ประกาศข่าวชายดีเด่นขวัญใจมหาชน จากงาน "มายามหาชน"
 รางวัลผู้รายงานข่าวชายดีเด่น รางวัลพิฆเนศวร
# อีวาแอร์ (มายอต)
อีวาแอร์  เป็นสายการบินสัญชาติฝรั่งเศส ที่มีสำนักงานใหญ่และฐานการบินหลักที่ท่าอากาศยานซาอูดซี-ปาม็องด์ซีในมายอต"Contact." Ewa Air. Retrieved on 19 December 2014. "Address Ewa-Air - Aéroport  BP 452 97615 Pamandzi - Mayotte " สายการบินเริ่มดำเนินการในปี 2013

กิจการองค์กร
อีวาแอร์เริ่มดำเนินการด้วยเงินทุนมูลค่า 4.4 ล้านยูโร

กรรมสิทธิ์บริษัท
ผู้ถือหุ้นอัตราส่วน แอโรสทราล 52.3% หอการค้ามายอตต์ 22.7% อีลัง อินเวสท์ 25.0% 

จุดหมายปลายทาง
ณ เดือนสิงหาคม ค.ศ. 2024 อีวาแอร์ให้บริการเที่ยวบินสู่จุดหมายปลายทางดังต่อไปนี้:

 ประเทศ/ดินแดน เมือง ท่าอากาศยาน หมายเหตุอ้างอิงคอโมโรสอ็องฌูอ็องท่าอากาศยานอูอานี โมโรนีท่าอากาศยานนานาชาติเจ้าชายซะอีด อิบรอฮีม มาดากัสการ์อันตานานารีโวท่าอากาศยานนานาชาติไอวาโต อันต์ซีรานานาท่าอากาศยานอาราชาร์ต มาฮายังกาท่าอากาศยานแอมโบโรวี นอสซีบีท่าอากาศยานฟาสซีน มายอตซาอูดซีท่าอากาศยานซาอูดซี-ปาม็องด์ซีโมซัมบิกเพมบาท่าอากาศยานเพมบา แทนซาเนียดาร์-เอส-ซาลามท่าอากาศยานนานาชาติจูริอัส คิมบารากี

ฝูงบิน
ฝูงบินปัจจุบัน
ณ เดือนกันยายน ค.ศ. 2024 อีวาแอร์มีเครื่องบินประจำการในฝูงบินดังนี้:

+ ฝูงบินของอีวาแอร์ เครื่องบิน ประจำการ คำสั่งซื้อ ผู้โดยสาร หมายเหตุเอทีอาร์ 72-6002—64เช่าจากอินเวสเตครวม2—
อีวาแอร์มีอายุฝูงบินเฉลี่ย 5.8 ปี

ฝูงบินในอดีต
อีวาแอร์เคยให้บริการเครื่องบินดังต่อไปนี้:
+ ฝูงบินในอดีตของอีวาแอร์ เครื่องบิน จำนวน เริ่มประจำการ ปลดประจำการ หมายเหตุโบอิง 737-800120212023
อ้างอิง

แหล่งข้อมูลอื่น
# หยุดถอดเถอะครับ คุณทาคามิเนะ
เป็นมังงะแนวสุขนาฏกรรมจินตนิยมไซไฟที่เขียนและวาดภาพประกอบโดยยูอิจิ ฮิอิรากิ ได้รับการตีพิมพ์เป็นตอนๆ โดยสแควร์เอนิกซ์ในนิตยสารกังกัน โจ๊กเกอร์รายเดือนตั้งแต่เดือนมกราคม พ.ศ. 2562 ซีรีส์นี้ยังได้รับการรวบรวมตีพิมพ์เป็นเล่มด้วย(ทังโกบง) ซึ่งได้รับการแปลและตีพิมพ์เป็นภาษาไทยโดยสำนักพิมพ์รักพิมพ์ มีการประกาศดัดแปลงเป็นซีรีส์อนิเมะทางโทรทัศน์โดยสตูดิโอไลเดนฟิมส์ เริ่มออกอากาศตั้งแต่เดือนเมษายนจนถึงเดือนมิถุนายน พ.ศ. 2568

 ตัวละคร 

 

 
 / 
 

 

 สื่อ 
 มังงะ 
หยุดถอดเถอะครับ คุณทาคามิเนะเขียนและวาดภาพประกอบโดยยูอิจิ ฮิอิรากิ ซีรีส์นี้ได้รับการตีพิมพ์เป็นตอนโดยสแควร์เอนิกซ์ในนิตยสารกังกังโจ๊กเกอร์รายเดือน ตั้งแต่ฉบับเดือนกุมภาพันธ์ พ.ศ. 2562 ซึ่งวางจำหน่ายเมื่อวันที่ 22 มกราคม พ.ศ. 2562 ได้รับการรวบรวมตีพิมพ์เป็นเล่ม(ทังโกบง) ตั้งแต่วันที่ 21 กันยายน พ.ศ. 2562 ได้รับการแปลและตีพิมพ์เป็นภาษาไทยโดยสำนักพิมพ์รักพิมพ์

 จำนวนเล่ม 

 อนิเมะ 
ได้มีการประกาศดัดแปลงเป็นอนิเมะซีรีส์ทางโทรทัศน์ในวันที่ 2 สิงหาคม พ.ศ. 2567 ซีรีส์นี้ผลิตโดยสตูดิโอไลเดนฟิมส์ และกำกับโดยโทโมเอะ มากิโนะ โดยมียู ซาโต้ดูแลและเป็นผู้เขียนบท โร ยามาอุจิและมายะ อิโตเป็นผู้ออกแบบตัวละครและทำหน้าที่เป็นหัวหน้าผู้กำกับภาพแอนิเมชั่น และทาเคชิ นาคัตสึกะเป็นผู้แต่งเพลงประกอบ ออกอากาศตั้งแต่วันที่ 2 เมษายนจนถึงวันที่ 18 มิถุนายน พ.ศ. 2568 ทางช่องเอที-เอ็กซ์และโตเกียวเอ็มเอ็กซ์ เพลงเปิดของเรื่องคือ "Baby Baby Baby" ขับร้องโดยมาซามิ โอคุอิร่วมกับ ส่วนเพลงปิดของเรื่องคือ "Hightail it" ขับร้องโดยมาโกโตะ ฟูรูกาวะ

 รายชื่อตอน
# ดวงเพชร พรหมเทพ
ดวงเพชร พรมเทพ (3 กรกฎาคม 254814 กุมภาพันธ์ 2566) เป็นกัปตันทีมฟุตบอลหมูป่า ชาวไทยที่ได้รับการช่วยเหลือจากถ้ำหลวงนางนอน เมื่อ พ.ศ. 2561

ดอมได้รับทุนฟุตบอลไปอังกฤษใน พ.ศ. 2565 ดอมเสียชีวิตด้วยการฆ่าตัวตายใน พ.ศ. 2566

 ประวัติส่วนตัว 
thumb| กู้ภัยถ้ำหลวง มิถุนายน 2561
ดวงเพชรเกิดเมื่อวันที่ 3 กรกฎาคม พ.ศ. 2548 ชื่อเล่น ดอม เกิดที่เชียงราย

ดอมเป็นกัปตันทีมหมูป่า ที่ติดอยู่ในถ้ำหลวงนางนอนที่อุทยานแห่งชาติถ้ำหลวง-ขุนน้ำนางนอน เมื่อวันที่ 23 มิถุนายน 2561 ทำให้เกิดปฏิบัติการค้นหาและกู้ภัยถ้ำหลวงสิบเจ็ดวัน

ในปี 2565 ดวงเพชรได้รับทุนมูลนิธิซิโก้  ได้ไปศึกษาต่อที่ บรุกเฮาส์คอลลิจฟุตบอลอคาเดมีในเทศมณฑลเลสเตอร์เชอร์ ประเทศอังกฤษ

 การเสียชีวิต 
เมื่อวันที่ 12 กุมภาพันธ์ 2566 พบดอมหมดสติในห้องพักที่บรุกเฮาส์คอลลิจฟุตบอลอคาเดมี เขาถูกนำตัวส่งโรงพยาบาลทั่วไปเคตเทอริง ต่อมาได้เสียชีวิตเมื่อวันที่ 14 กุมภาพันธ์Ratcliffe, Rebecca (15 February 2023). "Captain of football team rescued from Thai cave in 2018 dies in UK". The Guardian. ISSN 0261-3077. Retrieved 16 February 2023.Head, Jonathan; Ng, Kelly (15 February 2023). "Thai cave rescue: Duangphet Phromthep, Wild Boars captain, dies in UK". BBC News. Retrieved 16 February 2023.

ดอมอายุ 17 ปีในขณะที่เสียชีวิตHead, Jonathan; Ng, Kelly (15 February 2023). "Thai cave rescue: Duangphet Phromthep, Wild Boars captain, dies in UK". BBC News. Retrieved 16 February 2023. ตำรวจเลสเตอร์เชียร์ให้ความเห็นการเสียชีวิตว่าไม่มีอะไรน่าสงสัย

หลังการเสียชีวิต ครอบครัวของดอมได้ยื่นคำร้องต่อมูลนิธิซิโก้และอดีตนักฟุตบอลเกียรติศักดิ์ เสนาเมือง เพื่อขอทุนส่งร่างผู้เสียชีวิตกลับประเทศไทย หลังจากการฌาปนกิจในสหราชอาณาจักร เกียรติศักดิ์ เสนาเมือง ได้มอบอัฐิของดอมให้กับพ่อและแม่ของดอมที่สนามบินสุวรรณภูมิ เมื่อวันที่ 4 มีนาคม 2566 พิธีสวดพระอภิธรรม ณ วัดพระธาตุดอยเวา จังหวัดเชียงราย

การสอบสวนคดีสรุปว่าดอมเสียชีวิตจากอัตวินิบาตกรรมLowbridge, Caroline & PA news agency (27 October 2023). "Thai cave rescue: Duangphet Phromthep killed himself at school in UK". BBC. Archived from the original on 27 October 2023. ไม่ทราบสาเหตุของการอัตวินิบาตกรรม
# แอโรสทราล
แอโรสทราล  เป็นสายการบินสัญชาติฝรั่งเศส ที่มีสำนักงานใหญ่และฐานการบินหลักที่ท่าอากาศยานรอล็อง กาโรสในเรอูว์นียง"Legal notices." Air Austral. Retrieved on 7 9 September 2010. "Air Austral Anonymous company with executive board and supervisory board With a capital of 19 206 900€ Roland Garros Airport area 97438 Sainte Marie or BP 611 - 97472 Saint-Denis Cedex." สายการบินให้บริการเที่ยวบินจากเรอูว์นียงสู่จุดหมายปลายทางในประเทศฝรั่งเศสแผ่นดินใหญ่ อเมริกาใต้ ประเทศไทย และจุดหมายอื่น ๆ ในมหาสมุทรอินเดีย แอโรสทราลมีเครื่องบินประจำการในฝูงบินแปดลำและพนักงาน 900 คนAir-Austral renfort de la flotte TourMag.com 2 June 2010. Retrieved 2010-11-04

จุดหมายปลายทาง
ณ เดือนตุลาคม ค.ศ. 2022 แอโรสทราลให้บริการเที่ยวบินสู่จุดหมายปลายทางต่าง ๆ ดังนี้:

 ประเทศ/ดินแดน เมือง ท่าอากาศยาน หมายเหตุ อ้างอิงออสเตรเลียซิดนีย์ท่าอากาศยานซิดนีย์ คิงส์ฟอร์ด สมิทคอโมโรสโมโรนีท่าอากาศยานนานาชาติเจ้าชายซะอีด อิบรอฮีม ฝรั่งเศสบอร์โดท่าอากาศยานบอร์โด-เมรีญักลียงท่าอากาศยานลียง–แซ็งแตกซูว์เปรีมาร์แซย์ท่าอากาศยานมาร์แซย์พรอว็องส์น็องต์ท่าอากาศยานน็องตัตล็องติกปารีสท่าอากาศยานชาร์ล เดอ โกล ตูลูซท่าอากาศยานตูลูซ–บลาญักอินเดียเจนไนท่าอากาศยานนานาชาติเจนไนมาดากัสการ์อันตานานาริโวท่าอากาศยานนานาชาติอีวาโต อันต์ซีรานานาท่าอากาศยานอาราชาร์ต ฟอร์-โดแฟ็งท่าอากาศยานโทลานาโร นอสซีบีท่าอากาศยานฟาสซีน โตมาซินาท่าอากาศยานโตมาซินา โตลีอาราท่าอากาศยานโตลีอารา มอริเชียสพอร์ตลูอิสท่าอากาศยานนานาชาติซีวูซากูร์ รามกูลัม ร็อดริกท่าอากาศยานเซอร์กาเอต็อง ดูว์วาล มายอตซาอูดซีท่าอากาศยานซาอูดซี-ปาม็องด์ซีนิวแคลิโดเนียนูเมอาท่าอากาศยานนานาชาติลาตงตูตาเรอูว์นียงแซ็ง-เดอนีท่าอากาศยานรอล็อง กาโรสแซ็ง-ปีแยร์ท่าอากาศยานปีแยร์ฟงเซเชลส์มาเอท่าอากาศยานนานาชาติเซเชลส์ แอฟริกาใต้โจฮันเนสเบิร์กท่าอากาศยานนานาชาติโออาร์ แทมโบ ประเทศไทยกรุงเทพมหานครท่าอากาศยานสุวรรณภูมิ 

ข้อตกลงการบินร่วม
แอโรสทราลมีข้อตกลงการบินร่วมกับสายการบินดังต่อไปนี้:

 แอร์ฟรานซ์
 มาดากัสการ์แอร์ไลน์ 
 แอร์อินเดีย
 อีวาแอร์
 เคนยาแอร์เวย์

ข้อตกลงระหว่างสายการบิน
แอโรสทราลมีข้อตกลงกับสายการบินดังต่อไปนี้:
 การบินไทย

 ฝูงบิน 
thumb|โบอิง 777-300อีอาร์ของแอโรสทราล
thumb|โบอิง 787-8 ของแอโรสทราล

ฝูงบินปัจจุบัน
ณ เดือนสิงหาคม ค.ศ. 2024 แอโรสทราลมีเครื่องบินประจำการในฝูงบินดังนี้: https://www.planespotters.net/airline/Air-Austral consulted 13 August 2022
+ ฝูงบินของแอโรสทราลเครื่องบินประจำการคำสั่งซื้อผู้โดยสารหมายเหตุJWYรวมแอร์บัส เอ220-3003——12120132โบอิง 777-300อีอาร์3—1840384442  โบอิง 787-82—18—244262รวม8—
แอโรสทราลมีอายุฝูงบินเฉลี่ย 7 ปี

ฝูงบินในอดีต
แอโรสทราลเคยให้บริการเครื่องบินดังต่อไปนี้:
+ ฝูงบินในอดีตของแอโรสทราล เครื่องบิน จำนวน เริ่มประจำการ ปลดประจำการ หมายเหตุเอทีอาร์ 72-500320002022โบอิง 737-300119942011โบอิง 737-300คิวซี219972016โบอิง 737-500119902011โบอิง 737-800220102023โบอิง 767-300อีอาร์120092009โบอิง 777-200อีอาร์320032017โบอิง 777-200แอลอาร์120112015โบอิง 777-300อีอาร์220132017

 ลวดลายอากาศยาน
# เลโก้ สปอตส์
เลโก้ สปอตส์ (อักษรแบบเก๋คือ LEGO Minecraft) เป็นธีมของเลโก้ที่เปิดตัวใน ค.ศ. 2000 และยกเลิกการผลิตใน ค.ศ. 2007 ธีมดังกล่าวเน้นไปที่บรรดาเซตของเล่นกีฬาหลากหลายประเภท เช่น ฟุตบอล, บาสเก็ตบอล และฮอกกี้

 ภาพรวม 
ในช่วงปลายคริสต์ทศวรรษ 1990 และต้นคริสต์ทศวรรษ 2000 บริษัทเดอะเลโก้กรุปได้ตัดสินใจที่จะขยายกลุ่มผลิตภัณฑ์ด้วยเซตของเล่นที่มีธีมกีฬา ในช่วงแรกทางบริษัทมุ่งเน้นที่ฟุตบอล เนื่องจากบรรดาเซตฟุตบอลแบบโต๊ะและเกมฟุตบอลซับยูทีโอได้รับความนิยมในช่วงเวลาดังกล่าว เลโก้ สปอตส์ เปิดตัวใน ค.ศ. 2000 และยกเลิกการผลิตใน ค.ศ. 2007 อันเป็นผลมาจากสัญญาอนุญาตหลายฉบับกับองค์กรกีฬารายใหญ่ ผลิตภัณฑ์ดังกล่าวจึงมีโลโก้อย่างเป็นทางการขององค์กรเหล่านี้

 ซอกเกอร์ / ฟุตบอล (ค.ศ. 2000–2007) 
ผลิตภัณฑ์ฟุตบอลมีความแตกต่างจากเซตของเล่นเลโก้อื่น ๆ ตรงที่เน้นไปที่การดำเนินการฟุตบอลมากกว่าการก่อสร้าง จึงมีชิ้นส่วนน้อยกว่า และการสร้างแบรนด์ของเซตเหล่านี้ยังแตกต่างไปจากผลิตภัณฑ์เลโก้อื่น ๆ โดยใน ค.ศ. 2000 เซตของเล่นดังกล่าวได้รับการประกอบภาพด้วยภาพของนักฟุตบอลชาวฝรั่งเศสอย่างซีเนดีน ซีดาน ซึ่งปรากฏอยู่ในรูปแบบเลโก้ มินิฟิกเกอร์ ในเซต 3401 ส่วนชุดของเล่นบางชุด เช่น แชมเปียนชิปแชลเลนจ์ จะมีอุปกรณ์เตะที่ทำให้มินิฟิกเกอร์สามารถเตะลูกบอลได้ กระทั่งใน ค.ศ. 2001 ธีมนี้ได้เปิดตัวเซตทีมหญิงซึ่งมีผู้เล่นมินิฟิกเกอร์หญิงหกคน นับเป็นจำนวนมินิฟิกเกอร์หญิงที่มากที่สุดในเซตในขณะนั้น นอกจากนี้ ยังมีการออกชุดส่งเสริมการขายหลายเซตเพื่อให้ตรงกับการแข่งฟุตบอลโลก 2002 ครั้นตั้งแต่ ค.ศ. 2003 ถึง ค.ศ. 2005 ธีมเลโก้ สปอตส์ ได้เน้นไปที่บาสเกตบอลเอ็นบีเอและฮอกกีลีกเอ็นเอชแอล แต่ของเล่นฟุตบอลของเลโก้กลับมาปรากฏตัวอีกครั้งใน ค.ศ. 2006 พร้อมกับการเปิดตัวชุดเลโก้สามชุดที่เปิดตัวในช่วงเดียวกับการแข่งฟุตบอลโลก 2006 ที่ประเทศเยอรมนี